
Παρασκευή, 11 Σεπτεμβρίου 2026

ΔΕΛΤΙΟ ΤΥΠΟΥ

Συλλήψεις αλλοδαπών για ναρκωτικά στη Σαμοθράκη


[bookmark: _GoBack]Τις απογευματινές ώρες χθες, συνελήφθη ένας 34χρονος αλλοδαπός (υπήκοος Βουλγαρίας) για παράβαση του Ν. 4139/2013 «Περί εξαρτησιογόνων ουσιών» από στελέχη του Γραφείου Ασφαλείας της Λιμενικής Αρχής Σαμοθράκης, στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης σε συνεργασία με τον αστυνομικό σκύλο ανίχνευσης ναρκωτικών ουσιών «ΛΑΪΚΑ» και στελέχη του ΤΔΝ/ΥΔΕΕ Αλεξανδρούπουλης.
Συγκεκριμένα, σε έλεγχο που διενεργήθηκε στον 34χρονο στη Χερσαία Ζώνη Λιμένα Καμαριώτισσας Σαμοθράκης, μετά τον κατάπλου επιβατηγού οχηματαγωγού (Ε/Γ – Ο/Γ) πλοίου προερχόμενο από το λιμένα Αλεξανδρούπολης, εντοπίστηκε να έχει στην κατοχή του δύο (02) νάιλον συσκευασίες που περιείχαν κοκαΐνη συνολικού μεικτού βάρους πέντε γραμμαρίων και επτά δεκάτων του γραμμαρίου (5,7γρ.).
Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκαν οι ναρκωτικές ουσίες πρόκειται να αποσταλούν στη Χημική Υπηρεσία Κεντρικής Μακεδονίας για ανάλυση.
Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr.

Επίσης:
Τις απογευματινές ώρες χθες, συνελήφθη ένας 30χρονος αλλοδαπός (υπήκοος Βουλγαρίας) για παράβαση του Ν. 4139/2013 «Περί εξαρτησιογόνων ουσιών» από στελέχη του Γραφείου Ασφαλείας της Λιμενικής Αρχής Σαμοθράκης, στελέχη της Περιφερειακής Ομάδας Δίωξης Ναρκωτικών (ΠΟΔΙΝ/ΛΣ-ΕΛ.ΑΚΤ) του Κεντρικού Λιμεναρχείου Αλεξανδρούπολης σε συνεργασία με τον αστυνομικό σκύλο ανίχνευσης ναρκωτικών ουσιών «ΛΑΪΚΑ» και στελέχη του ΤΔΝ/ΥΔΕΕ Αλεξανδρούπουλης.
Συγκεκριμένα, σε έλεγχο που διενεργήθηκε στον 30χρονο στη Χερσαία Ζώνη Λιμένα Καμαριώτισσας Σαμοθράκης, εντοπίστηκε να έχει στην κατοχή του μία συσκευασία που περιείχε κατεργασμένη και ακατέργαστη κάνναβη μεικτού βάρους δύο γραμμαρίων και πέντε δεκάτων του γραμμαρίου (2,5γρ.).
Από το Α’ Λιμενικό Τμήμα Σαμοθράκης του Κεντρικού Λιμεναρχείου Αλεξανδρούπολης που διενεργεί την προανάκριση, κατασχέθηκε η ναρκωτική ουσία και πρόκειται να αποσταλεί στη Χημική Υπηρεσία Κεντρικής Μακεδονίας για ανάλυση.

